મહેસાણા: મહેસાણા જિલ્લાનાં ગોઝારિયામાં વિદ્યાર્થીઓ વચ્ચે થયેલી બોલાચાલીએ મોટું સ્વરૃપ પકડી લીધું છે. વિદ્યાર્થીઓની મારામારી મામલે એક ટોળાંએ હાથમાં લાકડાં લઈને ગામમાં આતંક મચાવતાં લોકો ભયભીત બની ગયા હતાં. આશરે ૫૦૦ થી ૭૦૦ યુવકોના ટોળાએ એક મોલ, ૨ પાન પાર્લર અને બે વાહનોમાં તોડફોડ કરતાં પોલીસમાં દોડધામ મચી ગઈ છે. મહેસાણા મામલતદાર તેમજ ડીવાયએસપીએ ઘટના સ્થળે પહોંચીને પરિસ્થિતિ કાબૂમાં લઈને તોફાની તત્ત્વો સામે ફરિયાદ નોંધવાની કાર્યવાહી શરૃ કરી છે.